**Natječaj za izbor i imenovanje ravnatelja/ravnateljice škole**

**Natječaj objavljen u Večernjem listu, 23.11.2016.**

Na temelju članka 126 i 127. Zakona o odgoju i obrazovanju u osnovnoj i srednjoj školi («Narodne novine», br. 87/08., 86/09., 92/10.,105/10 ispravak, 90/11.,16/12., 86/12.,126/12-pročišćeni tekst, 94/13. i 152/14. ) i članka 61. Statuta Škole, Školski odbor Osnovne škole Krapinske Toplice, Krapinske Toplice raspisuje

**NATJEČAJ**
**za izbor i imenovanje ravnatelja/ravnateljice škole**

Ravnatelj školske ustanove mora imati najmanje osam (8) godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama i ispunjava sljedeće uvjete :

1. Završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
a) Sveučilišni diplomski studij ili
b) Integrirani preddiplomski i diplomski sveučilišni studij ili
c) Specijalistički diplomski stručni studij.
2. Osim osobe koja je završila neki od studija iz točke l., ravnatelj osnovne škole može biti i osoba koja je završila stručni četverogodišnji studij za učitelja kojim se stječe 240 ECTS bodova.
3. Iznimno, osoba koja ne ispunjava uvjete iz točke 1. i točke 2. ovoga članka može biti ravnatelj osnovne škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (NN br.59/90.,26/93.,27/93.,29/94.,7/96.,59/01.,114/01.,i 76/05.)
4. Uvjete propisane člankom 106. navedenog Zakona

Uz prijavu na natječaj kandidati su dužni priložiti **u izvorniku ili ovjerenom presliku**:

* životopis
* domovnicu
* dokaz o stečenoj stručnoj spremi (diplomu)
* potvrdu o položenom stručnom ispitu (ako su radni odnos zasnovali nakon 12. ožujka 1994. godine)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 30 dana)
* potvrdu školske ustanove o vrsti poslova i trajanju radnog odnosa
* potvrdu ili elektronički zapis HZMO o stažu osiguranja
* kandidati koji mogu biti ravnatelji na temelju čl. 126.st.3. Zakona o odgoju i obrazovanju u osnovnoj i srednjoj školi obvezni su dostaviti i dokaz iz kojeg je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi.

Na natječaj se mogu javiti osobe oba spola.

Ravnatelj/ica se imenuje na vrijeme od 5 godina.

Nepotpune i nepravovremene prijave neće se razmatrati.

**Rok za podnošenje prijava je 8 dana od dana objave natječaja.**

Prijave s navedenom dokumentacijom dostaviti na adresu: **Osnovna škola Krapinske Toplice, Krapinske Toplice, Zagrebačka 12, s naznakom »Natječaj za ravnatelja – ne otvarati»**.

O rezultatima natječaja kandidati će biti obaviješteni pisanim putem u roku od 45 dana od isteka roka za podnošenje prijava.

KLASA:003-06/16-01
URBROJ:2197-03-380-16/01

Predsjednik Školskog odbora:

 Zvonko Očić